Las Vegas

Las Vegas on kaupunki Nevadan osavaltiossa Yhdysvalloissa.

Matkailuneuvonta

 * Las Vegas - Matkaopas

Ymmärrä
Kaupunki on tunnettu kasinokaupunki ja itse asiassa on yksi niistä paikoista, jota on rakennettu vain matkailijoita varten. North Las Vegas, joka sijaitsee pohjoisempana, on "tavallinen" kaupunki. Las Vegasin turistikeskusta, The Strip, koostuu lukemattomista hotelleista. Niillä kaikilla on oma casinonsa, useita ruokaravintoita ja baareja sekä erilaisia show-näytöksiä. Näin ollen huomattava osa nähtävyyksistä ovat itse asiassa hotelleja.

Lentokoneella
Las Vegasin lentoasemalle McCarran International Airport (IATA: LAS) (ICAO:KLAS) lentää useita eri lentoyhtiöitä ympäri maailmaa. Suomesta ei ole suoria lentoja Las Vegasiin vaan konetta joutuu vaihtamaan vähintään kerran. Las Vegasiin lennetään New Yorkista, Bostonista, Torontosta, Lontoosta ja Manchesterista. Jos vaihtoja on useita, matkaa kannattaa suunitella niin että vaihtoihin on aikaa vähintään pari tuntia, jotta itse ehtii jatkolennolle jos kone on vähän myöhässä. Tämä on erityisen tärkeää jos olet checkannut sisään matkatavaraa. Lento kestää tyypillisesti 15 - 20 tuntia vaihtoineen.

Autolla
Autolla kaupunkiin pääsee helposti Los Angelesin suunnasta. Matka vie vähintään 6 tuntia, mutta taukoineen siihen saa helposti kulumaan 8-9 tuntia. Muut vaihtoehdot ovat Phoenix (min. 7h) ja San Diego (min. 8h). Idästä tultaessa ei enää tarvitse huomioida Hoover Damin yli kulkevan vanhan tien ruuhkia, sillä ohikulkusilta on valmistunut.

Junalla
Las Vegasiin ei tällä hetkellä ole junaliikennettä.

Bussilla
Greyhoundin busseilla pääsee Las Vegasiin kaikkialta muualta Yhdysvalloista. Bussiasema sijaitsee Downtownissa, 200 S Main Streetillä heti Fremont Street experiencen takana.

Liiku
Viikonloppuisin Las Vegasissa käy eniten matkailijoita, mikä tarkoittaa että liikkuminen on verkkaisempaa kuin arkipäivinä ja paikasta toiseen pitää varata enemmän aikaa. Tämä koskee kaikkia liikkumavälineitä. Myös kaduilla ja kävelysilloilla on tungosta.

Kävellen
Etäisyydet hotellien/kasinoiden välillä eivät ole mahdottoman pitkiä, kadunylityspaikkoja on ihan riittävästi. Viikonloppuisin tosin on tungosta sekä liikenteessä että kaduilla kun lähiosavaltioiden asukkaat (etenkin kalifornialaiset) tulevat pikareissulle Vegasiin. Aurinkoisina kesäpäivinä lämpötila voi nousta yli 40 celsiusasteeseen jolloin pitkien matkojen käveleminen ulkona on epämiellyttävää.

Taksilla
Hotellien välillä liikkuminen sujuu vaivattomammin taksilla. Takseja ei voi pysäyttää kadulla, mutta niitä löytyy useimmiten seisomassa kasinoiden ulkopuolella. Hinnat ovat suunnilleen $10-20. Lentokentältä alkavista ja lentokentälle menevistä matkoista joutuu maksamaan $3,30 lisämaksun. Ruuhka-aikoina, eli viikonloppuisin taksi ei kulje sen nopeammin kuin muu liikennekään.

Autolla
Autolla liikkuminen itse kaupungissa on helppoa. Auto helpottaa liikkumista mikäli haluaa liikkua turistikeskustan, "Stripin", ulkopuolella.

Kaupungista voi myös vuokrata muutamaksi tunniksi tai päiväksi erikoisautoja, kuten Hummerin, Ferrarin tai Lamborghinin tai vaikkapa Harley-Davidson moottoripyörän.

Bussilla
Regional Transportation Comission of Southern Nevada pyörittää laajaa bussiverkostoa jolla pääsee melkein mihin tahansa päin kaupunkia ja sen ulkopuolellekin. Kertalippu maksaa $2 ja päivälippu (voimassa 24h ostohetkestä) $4. Poikkeus on matkailijoiden käyttämä linja, The Deuce joka kulkee Las Vegas Boulevardia (Stripiä) pitkin, jossa kertalipun hinta on $3 ja päivälipun hinta $7. The Deucesta ostetulla päivälipulla voi matkustaa "tavallisissa" busseissa mutta ei päinvastoin. Myynnissä on myös kolmen päivän lippu, $15. Joissakin harvoissa pysäkeissä on lippuautomaatti mutta tavallisesti liput ostetaan bussissa sijaitsevasta automaatista johon syötetään seteleitä. Automaatti ei anna vaihtorahaa. Etenkin Deuce ei ole hyvä vaihtoehto jos on kiire johonkin. Bussit pysähtyvät lähes jokaisella kasinolla ja seisovat pysäkillä jopa 5-10 minuuttia. Joillakin linjoilla kulkee myös kasinoiden ylläpitämiä ilmaisia busseja kuten MGM:stä Hard Rock Cafeen ja Parisista Rioon. Näissä bussissa matkustavat antavat usein kuljettajalle dollarin tipin astuessaan ulos bussista.

Monoraililla ja tramilla
Monorail kulkee hotellista hotelliin, ja on nopea vaihtoehto bussille. Lipun hinta on kuitenkin huomattavasti korkeampi; $7 kertalipusta ja $15 päivälipusta. Liput voi ostaa myös halvemmalla etukäteen netistä yhtiön sivuilta. Stripin eteläpäässä Mandalay Bayn ja Excaliburin välillä sekä Stripin keskivaiheilla Treasure Islandin ja Miragen välillä kulkevat monorailin kaltaiset tramit ovat ilmaisia.

Näe


Koko kaupunki itsessään on nähtävyys. Lähes jokaisella hotellilla/kasinolla on oma teemansa kuten esim. muinainen Egypti tai Ranska.
 * Las Vegas Boulevard eli "The Strip", katu jonka vieressä monet tunnetuimmista kasinoista sijaitsevat.
 * Stripistä noin 8 kilometriä pohjoiseen sijaitseva "vanha" Las Vegas sekä kävelykatu joka on katettu yhdellä maailman isoimmista led-näytöistä.
 * Näköalatorni, jossa myös hotelli ja kasino.
 * Flamingon sisäpihalla on trooppinen lintutarha jossa on flamingoja, papukaijoja, ibiksiä ja muita lintuja vapaasti kävelemässä trooppiisessa ympäristössä sekä kaloja ja kilpikonnia uimassa vedessä. Lintuihin ei saa koskea eikä niitä saa ruokkia.
 * MGM-casinon alakerrassa on lasitettu leijonatarha jossa näitä suuria kissaeläimiä saa käydä katsomassa ilmaiseksi. (01/2012 leijonat on siirretty pois ainakin toistaiseksi.)
 * Sijaitsee tien keskellä kilometri Mandalay Baysta etelään. Sinne pääsee kätevästi Deuce-bussilla.
 * Näytteillä paljon harvinaisia autoja mm. Starsky & Hutch-elokuvan ja tv-sarjan punainen Ford Torino.

Show-esityksiä
Hotelleilla on useita erilaisia show-esityksiä aina taikaesityksistä ja eläinesityksistä stand up - komiikkaan ja aikuisviihteeseen ja kaikkea siitä välistä.


 * Taikurishow.
 * 
 * Bellagion ulkopuolisessa vesialtaassa vesi roiskii musiikin tahdissa kerran vartissa illalla pimeään aikaan.


 * Mirage-hotellin tulivuorenpurkaus. Vesi-, valo- ja musiikkishow Mirage-hotellin edustalla tasatunnein iltakuudesta yhteentoista. Ilmainen.

Tee
Las Vegas on tunnettu etenkin kasinokaupunkina. Suurimmat kasinot löytyvät hotellien yhteydessä. Kasinoista löytyy perinteisiä rahapelikoneita, pokeria, blackjackia, rulettia jne. Jos aikoo pelata on syytä tutustua ainakin pelien perusteisiin ennen matkaa, tosin monet kasinot järjestävät (englanniksi) ilmaisia aloittelijan kursseja. Pelien alaikäraja on 21 vuotta, eikä kasinoiden peli-alueilla virallisesti saa edes oleskella alaikäisenä. Rahapelikoneet toimivat vähän toisella tavalla kuin Suomessa; ne eivät juurikaan ota vastaan kolikoita, vaan pienin mahdollinen raha jonka koneisiin voi syöttää on dollarin seteli. Voittoja ei makseta kolikoina, vaan kone tulostaa kuitin jota viedään automaattiin tai kasinon kassalle, jossa ne lunastetaan rahaksi. Circus Circus -kasinossa on vielä käytössä omia pelikolikoita (tokens).

Huvipuistot
Ainakin New York New Yorkilla ja Saharalla on omat vuoristoradat. Erikoisin elämys tarjoaa kuitenkin Stratospheren näköalatornin huipulla toimiva kolmelaitteinen huvipuisto jossa voi ajaa karusellin kyydissä 350 metriä kaupungin yläpuolella.

Avioituminen
Las Vegasissa on useita avioitumispaikkoja, joissa voi mennä naimisiin. Osa näistä on hotellien yhteydessä, osa erillisiä 'kappeleita'. Ennen naimisiin menoa tulee hakea osavaltion myöntämä avioitumislupa ja todisteena tarvitsee kuvallisen henkilötodistuksen tai passin. Ruuhka-aikona jonotukseen on syytä varata muutama tunti. Luvan hinta $55 per pari.

Itse hääseremonia maksaa edullisimmillaan $99 ja kun siihen päälle lisätään ohjelmanumerot ja erilaiset tipit ja palkkiot avustajille, voi hinta nousta helposti satoihin tai tuhansiin dollareihin.

Osta
Las Vegasissa on monenlaisia ja -hintaisia myymälöitä. Jokaisessa hotellissa on omat myymälänsä, jotka ovat suhteellisen kalliita varsinkin kun vertaa hintaa tavaroiden laatuun ja valikoimaan. Sen lisäksi on sekä suurempia ostoskeskuksia että pienempiä liikkeitä jotka ovat puolittain kadulla ja vähemmän siisteimmät kuin edellämainitut mutta jossa hintataso on alhaisempi. Ehdoton matkamuisto kotiin on aito käytetty korttipakka. Kasinoiden pokeripöydissä korttipakkaa käytetään vain kerran, sen jälkeen osa niistä myydään matkailijoille parin dollarin hintaan paikallisissa kaupoissa.

Ostoskeskuksia

 * MGM-Grand hotellin vieressä (New York New Yorkia vastapäätä) on pieni "Grand Canyon" niminen ostoskeskus, josta saa nopeasti tärkeimmät tuliaiset.


 * Iso ostoskeskus keskellä Stripiä. Sieltä löytyy yli 250 liikettä mukaan lukien tavaratalot Saks Fifth Avenue, Dillard's, Neiman Marcus, Macy's ja Nordstrom sekä Apple Store.


 * Planet Hollywoodin hotellin yhteydessä oleva ostoskeskus, myynnissä vähän kalliimpaa muotia yms..


 * Keskustan ulkopuolella on kaksi isoa "outlet" keskusta, Las Vegas Premium Outlets South ja North. Lähinnä näitä voisi verrata Lempäälän Idea-parkin tapaiseen kauppakeskukseen, josta saman katon alta löytyy monien eri merkkien myymälöitä. Hintataso ei ole mitenkään erikoisen edullinen verrattuna muihin liikkeisiin, mutta aina voi (varsinkin alennusaikana) tehdä hyviä löytöjä. Varsinaisia "tehtaanmyymälöitä" (factory outlet) nämä siis eivät ole. North -keskuksessa on enemmän kansainvälisiä merkkejä ja on turistien suosima. South -keskus on sisätiloissa ja siellä näkee enemmän paikallisia.


 * Pienen "etelä-eurooppalaisen" kylän malliin rakennettu ostoskeskus. Useita hyviä ravintoilta sekä mm. Ann Taylor, Apple Store, Crocs, GAP, Quiksilver ja Swarovski. Alueen välittömässä läheisyydessä myös Fry's.


 * Jos tarvitset jotain matkalla kuten esim. hammastahnaa, paristoja, aspiriiniä tai jotain pientä syötävää tai juotavaa kannattaa suunnata lähikauppaan. Walgreens-ketjulla on useita kauppoja Stripillä, ja ne ovat auki kellon ympäri.


 * <buy name="Walmart Supercenter" address="" phone="" email="" fax="" hours="24h" price="" url="http://www.walmart.com/">Erittäin isoja ja edullisia supermarketteja. Näistä teet luultavasti kaikkein edullisimmat ostokset. Yleensä auki 24h.

Muita vierailemisen arvoisia paikkoja ovat Forum Shops at Ceasars Palace sekä Grand Canal Shoppes at the Venetian.

Syö
Hotellien kasinoiden yhteydessä on lukuisia ravintoloita, joissa tarjoillaan ruokaa maailman eri kolkilta. Samassakin hotellissa osa näistä on hyviä, osa kohtalaisia, osa huonoja. Hinnat per henkilö on muutamista dollareista muutamiin kymppeihin.


 * <eat name="Hard Rock Cafe" address="4475 Paradise Road" phone="" email="" fax="" hours="" price="" url="http://hardrockcafe.com/locations/cafes3/cafe.aspx?LocationID=60&MIBEnumID=3">Pihvejä, hampurilaisia ja kaikkien aikakausien rock-musiikkia.


 * <eat name="Margaritaville" address="Flamingon yhteydessä" phone="" email="" fax="" hours="" price="" url="http://www.flamingolasvegas.com/casinos/flamingo-las-vegas/restaurants-dining/margaritaville-detail.html">Karibialaisella teemalla koristetussa ravintolassa on tarjolla amerikkalainen/eurooppalainen perusmenu.


 * <eat name="Pink Taco" alt="" address="" directions="Hard Rock Hotel" phone="" url="http://www.pinktaco.com/" hours="" price="" lat="" long="" email="" fax="">Ravintolan koristelu ja tatuoitu henkilökunta muistuttaa punk-festivaalin ja merirosvolaivan fuusiota, mutta meksikolainen ruoka ja margaritat ovat erinomaisia ja tarjoillaan isoissa annoksissa. Pääruuat $12-18.

Syöminen voi olla todella edullista sillä monet paikat tarjoavat buffet-ruokailua, alkaen alle $10. Hotellien yhteydessä on lähes aina yksi tai useampi buffet-ravintola joka tarjoaa aamiaista, lounasta ja illallista. Buffet-ravintolassa edullisin ateria on aamiainen, mutta valikoima on huomattavasti laajempi kuin esim. ruotsinlaivan aamiaisbuffetissa. Säästäväinen matkailija voi syödä vatsansa täyteen aamulla $10-15 hintaan.


 * <eat name="Flavors, the buffet" address="Harrah'sin yhteydessä" phone="" email="" fax="" hours="" price="aamiainen $15, brunssi $21, lounas $16, illallinen $22" url="http://www.harrahslasvegas.com/casinos/harrahs-las-vegas/restaurants-dining/flavors-the-buffet-detail.html">Buffet jossa on tarjolla ruokia lähes jokaisesta maailman merkittävästä keittiöstä.


 * <eat name="Le Village Buffet" address="Parisin yhteydessä" phone="" email="" fax="" hours="" price="" url="http://www.parislasvegas.com/casinos/paris-las-vegas/restaurants-dining/le-village-buffet-detail.html">Koko kasinon teemana on Ranska, näin ollen myös buffetissa on tarjolla vähän eurooppalaisempi aamiainen.


 * <eat name="Paradise garden buffet" address="Flamingon yhteydessä" phone="" email="" fax="" hours="" price="aamiainen $15, lounas $17, brunssi $20, illallinen $22" url="http://www.flamingolasvegas.com/casinos/flamingo-las-vegas/restaurants-dining/paradise-garden-buffet-detail.html">

Paremmisssa hotelleissa on myös todella tasokkaita ravintoloita, joiden ateriat maksavat $100-$300 / henkilö + juomat. Monet näistä ovat kokeilemisen arvoisia. Tämän lisäksi on vielä luxus -ravintolat.

Muita kokeilemisen arvoisia:


 * <eat name="I Love Sushi" address="11041 S Eastern Avenue, Henderson, NV" phone="" email="" fax="" hours="" price="" url="">Paikallisten mielestä parasta sushia kaukana Stripin hälinästä.


 * <eat name="Yard House" address="Town Square" phone="" email="" fax="" hours="" price="" url="">Tunnettu paitsi runsaasta hanaolut valikoimastaan, myös erinomaisesta ruuasta.

Juo
Jos haluat nopean humalan, jokin Fat Tuesday -ketjun kioskeista on oikea paikka. Myös pelaajille tarjotaan ilmaisia drinkkejä monien kasinoiden pelialueilla. Mutta muista silti antaa tippiä tarjoilijalle $1 per drinkki! Ota selvää hintatasosta ennen kuin tilaat. Joissakin paikoissa voi joutua maksamaan olutpullosta kaksinumeroisen dollarihinnan ja pienestä vesipullostakin $4. Yhdysvalloissa kaikkien alkoholijuomien alaikäraja on 21 vuotta, ja baareissa ja kaupoissa kysytään usein henkilöllisyystodistusta, eli passia on syytä kantaa mukana, kuitenkin niin ettei joku voi viedä sitä.

Kahvilat
Starbucks joka kulmalla.

Baarit & pubit
Lähes joka hotellilla ainakin yksi.

Yökerhot
Useita, lähes joka hotellilla omansa. Jos budjetti sallii kokeile esim. Tao (Venetian) tai XS (Wynn). Pukeudu!

Lounget

 * Tangerine (Treasure Island) merirosvolaiva, jossa on yökerho.

Nuku


Yleisesti ottaen Las Vegasin hotellihuoneiden hinnat ovat alhaisempia arkisin ja nousevat viikonloppuna (pe-la illat), kun kaupunkiin saapuu paljon lähiosavaltioiden matkailijoita jotka jäävät vain yhdeksi tai pariksi yöksi. Las Vegasissa on useita eri tasoisia hotelleita, halpoja motelleja, tasokkaita hotelleja ja luksushotelleja. Tässä muutama:

Edulliset

 * <sleep name="Circus Circus" address="2880 Las Vegas Blvd South" lat="36.1367" long="-115.163" alt="" directions="" phone="" tollfree="+1-877-224-7287" email="" fax="" checkin="" checkout="" price="$50-60" url="http://www.circuscircus.com">Sirkusteemainen hotelli. Jättimäinen, vanha, kulahtanut ja oli jo purku-uhan alla kunnes taloudelta ja hankkeelta meni jalat alta, mutta huoneet ovat siedettäviä etkä kovin paljon halvemmalla huonetta itse Stripiltä saa.  Manor-huoneet ovat hajoamispisteessä, Tower-huoneet hieman parempia.


 * <sleep name="El Cortez Hotel and Casino" address="600 E. Fremont Street" phone="+1 702-385-5200" email="" fax="" hours="" price="Hinta $35 per/yö." url="http://www.elcortezhotelcasino.com/">Downtownissa sijaitseva hotelli, jossa on 300 huonetta, kiinalainen ravintola ja ravintolabuffet.


 * <sleep name="Super8 Motel Las Vegas" address="4250 Koval Lane" phone="+1 702-794-0888" email="jcotter@super8vegas.com" fax="+1 702-794-3504" hours="" price="$59 / yö" url="">Lentokentän ja Stripin eteläpään lähellä oleva motelli.


 * <sleep name="Sahara" address="2535 Las Vegas Blvd South" phone="+1-888-696-2121" email="" fax="" hours="" price="alk. $22" url="http://www.saharavegas.com">50-luvulla avattu klassikko.


 * Travelodge Central Strip (http://www.booking.com/hotel/us/travelodge-las-vegas.fi.html) on edullinen motelli keskellä Stripiä Harley Davidson Cafen ja Hard Rock Cafen välissä. Ilmainen pysäköinti ja aamiainen.

Keskihintaiset

 * <sleep name="Luxor" address="3900 Las Vegas Boulevard S" phone="1-877-386-4658" email="" fax="" hours="" price="Hinta $60 - $100 / per yö" url="http://www.luxor.com">4,400 huonetta pikimustassa pyramidin muotoisessa egyptiläisteemaisessa hotellissa. Useita ravintoloita.  MGM-konsernin omistama, perusteellisesti remontoitu 2008.


 * <sleep name="Main Street Station Hotel and Casino" address="200 N. Main Street" phone="+1 800-634-6505" email="" fax="" hours="" price="" url="http://www.mainstreetcasino.com/">Downtownissa.


 * <sleep name="Golden Nugget Hotel & Casino" address="129 Fremont Street" phone="" email="" fax="" hours="" price="" url="http://www.goldennugget.com/">Fremont Street Experiencen yhteydessä downtownissa.


 * <sleep name="Flamingo Las Vegas" address="3555 Las Vegas Blvd S" phone="+1 702-733-3111" email="" fax="" hours="" price="$70-130/yö" url="http://www.flamingolasvegas.com">Klassikko vuodesta 1946 Flamingo Roadin ja Stripin risteyksessä.


 * <sleep name="Harrah's" address="3475 Las Vegas Boulevard S" phone="+1-800-214-9110" email="" fax="" hours="" price="$60-160" url="http://www.harrahslasvegas.com/casinos/harrahs-las-vegas/hotel-casino/property-home.shtml">

Hintavat

 * <sleep name="Wynn" address="3131 Las Vegas Boulevard" phone="+1 702-770-7100" email="roomreservations@wynnlasvegas.com" fax="" hours="" price="$179-800" url="http://www.wynnlasvegas.com/">Vuonna 2005 avattu Wynn on Vegasin kalliimpia ja korkeatasoisimpia hotelleja. Viiden tähden hotellin yhteydessä on liikkeitä jossa myydään viimeisintä muotia, oma 18 reiän golfrata ja Ferrari-autoliike!


 * <sleep name="MGM Grand" address="3799 Las Vegas Boulevard South" phone="+1 877-880-0880" email="" fax="" hours="" price="alk. $109" url="http://www.mgmgrand.com/">Stripin eteläpäässä sijaitseva samannimisen elokuvayhtiön perustama hotelli-kasino jossa on oma pieni leijonapuisto.


 * <sleep name="Mandalay Bay" address="3950 Las Vegas Boulevard South" phone="+1-877-632-7800" email="" fax="" hours="" price="alk. $159" url="http://www.mandalaybay.com">

Pysy turvassa
Keskustan turistialue "the Strip" on erittäinen siisti ja turvallinen. Keskustan ulkopuolelta löytyy erilaisia epävirallisia peli- ja aikuisviihdepaikkoja, joiden toiminta on ei ole niin valvottua. Varsinkin juomien ja muiden palveluiden hinnat voivat olla kokemattomalle matkaajalle yllätys.

Pysy terveenä

 * Kaupunki on siisti ja terveyspalvelut ovat erinomaiset.
 * Edullisten pikaruokapaikkojen hygienia saattaa aiheuttaa tottumattomalle vatsalle yllätyksen.
 * Las Vegas sijaitsee aavikolla, ja varsinkin kesällä on kuumaa ja kuivaa. Toisin sanoen matkailijan kannattaa juoda paljon vettä.
 * Aikaero Suomeen on 10 tuntia eli melkein puoli vuorokautta. Varsinkin jos on lentänyt suoraan kannattaa ottaa vähän rauhallisemmin ensimmäiset päivät.

Ota yhteyttä
GSM-puhelimet jotka toimivat muutenkin Yhdysvalloissa (tri-band, quad-band) toimivat hyvin Las Vegasissa.

Jatka matkaa
Las Vegasista pääse autolla Hoover-padolle (1h), Red Rock Canyonille (1h), ja Grand Canyonille (6h). Käymisen arvoinen on myös Mt. Charleston, jonne pääsee n. kolmessa vartissa omalla autolla.

Las Vegas Las Vegas Las Vegas Las Vegas Las Vegas Las Vegas ラスベガス Las Vegas Las Vegas Las Vegas wts:Category:Las Vegas

Las Vegas